थांखिया जादोंदि,जाहाथे बि टि आर ओन्सोलाव थानाय बर' हारिजों लोगोसे गुबुन गुबुन हारि - हारिसाफोरा मोनफ्रोमबो बिथिङावनो गोख्रों जानाय आरो जौगाखांनायनि फारसे गोख्रोङै आवगायलांनो हायो,बेखौ थांखि लानानै गाहाय मन्थ्रि नरेन्द्र मदिआ थांनाय  7  फेब्रुवारीखालि कक्राझाराव फैनानै ओन्सोलनि जौगाखांनि थाखाय बि टि आर गोरोबथाखौ अन्थोब महरै होलांदों ।गिबि मन्थ्रिआ कक्राझार,चिरां,बाक्सा आरो उदालगुरि गासै मोन  4  जिल्लाफोराव थानाय बर' हारिजों लोगोसे गुबुन गुबुन गासैखौबो खावलायदोंदि,नोंथांमोनहा ओन्सोलाव गोरोबलायनानै खौसेथियै थाबाय था,गोरोबलायना थायोब्लानो बि टि आर गोरोबथानि मुलाम्फाफोरखौ मोन्नो हागोन आरो आसामनि मोन  36  जिल्लाफोरनि गेजेराव बे मोन  4  जिल्लाफोरखौ फैगौ सानफोराव बे बि टि आर गोरोबथानि गेजेरजों थाबैनो जौगाखांहोनो हागोन बे बाथ्राया रोखा ।